সিপিডির নির্বাহী পরিচালক ড. ফাহমিদা খাতুন বলেন, ‘বাংলাদেশে ব্যাংক ব্যবস্থায় আমরা দেখছি প্রভাবশালীদের সংযোগে অনিয়ম হচ্ছে এবং বলা যায় লুটপাট চলছে।’ তিনি বলেন, ‘শেয়ার বাজার ধসের যে প্রভাব তা থেকে আমরা এখনো সেভাবে ফেরত আসতে পারছি না। এখন আর্থিক খাতের মধ্যে এই ব্যংকিং খাত সেখানেও চলছে বিশৃঙ্খলা। পৃথিবীর বিভিন্ন দেশে যেমন- ইন্দোনেশিয়ায় আর্থিক বিশৃঙ্খলার জন্য একধরনের সংকট তৈরি হয়েছে। আমরা সে ধরনের সংকটে যাচ্ছি কি না সেটা দেখার বিষয়। ২০১৮ সাল নির্বাচনের বছর বিধায় আর্থিক খাতের অস্থিতিশীলতা নিরসনে সরকারের তেমন কোনো পদক্ষেপ দেখতে পাওয়া যাবে না।’